section_heading: Misija
paragraph_text: Cilj misije bio je utvrditi procese i uvjete koji su vladali u najmlađem razdoblju Sunčeva sustava, detaljnim istraživanjem dva najveća proto-planeta koji su ostali netaknuti od vremena svog nastanka. Ceres i Vesta su dva tijela suprotnih obilježja, što bi moglo biti posljedica toga što su nastali u različitim predjelima ranog Sunčevog sustava. Ceres je, nagađa se, mogao nastati u hladnom i vlažnom okruženju, što je u njemu moglo ostaviti ispodpovršinske vode, dok se Vesta smatra da je nastala vrućim i suhim forimiranjem, što bi za posljedicu moglo imati diferenciranu unutrašnjost i površinsku vulkansku aktivnost.